**ചവറ**

കൊല്ലം ജില്ലയുടെ പടിഞ്ഞാറ്ഭാഗത്ത് അറബിക്കടലിന്‍റെ തീരത്താണ് ചവറ സ്ഥിതിചെയ്യുന്നത്.സാഹിത്യസാംസ്കാരിക നവോത്ഥാനരംഗങ്ങളില്‍ സ്ഥിരപ്രതിഷ്ഠ നേടിയ മഹാന്മാരുടെഒരു നീണ്ടനിരതന്നെ ചവറയിലുണ്ട്. ആദ്യത്തെ മഹാകാവ്യമായരാമചന്ദ്രവിലാസത്തിന്‍റെ കര്‍ത്താവ് അഴകത്തു പത്മനാഭക്കുറുപ്പ് ചവറയുടെഅഭിമാനമാണ്. ശ്രീ ചട്ടമ്പിസ്വാമി അവര്‍കള്‍ പ്രദാനം ചെയ്ത സവിശേഷസൂക്തങ്ങളും പ്രവര്‍ത്തനങ്ങളും ഈ നാടിനെ ചരിത്രത്തിന്‍റെ ഏടുകളില്‍സൂക്ഷിക്കുന്നതിന് സഹായിച്ചിട്ടുണ്ട്. മണ്‍മറഞ്ഞു പോയ അതുല്യപ്രതിഭകളായപുളിമാന പരമേശ്വരന്‍ പിളള, സി.എന്‍.ശ്രീകണ്ഠന്‍നായര്‍, ഒ.നാണുഉപാദ്ധ്യായന്‍,വി.സാംബശിവന്‍ എന്നിവര്‍ ഈനാടിന്‍റെസന്തതികളായിരുന്നു.ചവറയുടെ അഭിമാനമായിരുന്ന ബേബിജോണിനെ സംഭാവന ചെയ്തതും ചവറയാണ്.സാഹിത്യസാംസ്കാരിക രംഗങ്ങളില്‍ അഭിമാനാര്‍ഹമായ സംഭാവനകള്‍ നല്കിയ ഒ.എന്‍.വി., ലോകപ്രശസ്തിനേടിയ അപൂര്‍വ്വം മലയാളസാഹിത്യകാരന്മാരില്‍അഗ്രഗണ്യനായിരുന്നു. ഒ.എന്‍.വിയെ സംഭാവന ചെയ്തതുവഴി ഈ നാട് ധന്യമായി.മലയാള വ്യാകരണ സാഹിത്യത്തിനും ഭാഷയ്ക്കും അതുല്യസംഭാവന ചെയ്ത പ്രൊഫസര്‍.പന്മനരാമചന്ദ്രന്‍ നായര്‍ ചവറയുടെ സംഭാവനയാണ്.

ജനങ്ങളുടെ പ്രധാനതൊഴില്‍ കാര്‍ഷികവൃത്തിയും കര്‍ഷകത്തൊഴിലുമായിരുന്നു.കാലക്രമേണ കൃഷിയോടുളള ആഭിമുഖ്യം കുറഞ്ഞു. പരമ്പരാഗത കയര്‍വ്യവസായ മേഖലയുംമത്സ്യബന്ധനവും മത്സ്യസംസ്കരണ മേഖലയും ഒട്ടേറെ തൊഴിലവസരങ്ങള്‍നല്കുന്നുണ്ട്. ചവറയുടെ സുപ്രധാനമായ സാമ്പത്തിക മേഖലകളില്‍ ഒന്നാണ്മത്സ്യബന്ധനമേഖല. ചവറ പ്രദേശത്ത് “ചവറ പന്മന തേവലക്കരചകിരി കൊണ്ട് പിഴയ്ക്കണം” എന്ന പഴമൊഴി അന്വര്‍ത്ഥമാക്കുമാറ് പ്രധാനപരമ്പരാഗത വ്യവസായം കയര്‍വ്യവസായമാണ്. വില്ലേജിലെ ആദ്യത്തെഹൈസ്ക്കൂള്‍ 2006-ല്‍ ശതാബ്ദി ആഘോഷിച്ച ചവറ ബോയ്സ് ഹൈസ്ക്കൂള്‍ ആണ്. 1906-ല്‍ നിര്‍മ്മിച്ചതാണ് ഈ വിദ്യാലയത്തിന്‍റെ പ്രധാന കെട്ടിടം. ചവറവില്ലേജിലെ ജനസമൂഹം മത്സ്യബന്ധനം, കയര്‍ നിര്‍മ്മാണം, കാര്‍ഷികേതരനിത്യ ജോലികള്‍ എന്നിവയില്‍ വ്യാപൃതരായിരിക്കുന്നു.

കൊല്ലം ജില്ലയുടെ പടിഞ്ഞാറ് ഭാഗത്ത് അറബിക്കടലിന്‍റെ തീരത്താണ് ചവറസ്ഥിതിചെയ്യുന്നത്. സമുദ്രനിരപ്പില്‍ നിന്നും വില്ലേജിലെ ഏറ്റവും കൂടിയഉയരം 20 മീറ്ററെന്നും ഏറ്റവും കുറഞ്ഞ ഉയരം 8 മീറ്ററെന്നുംകണക്കാക്കിയിരിക്കുന്നു. ഇവിടെ ഉപരിതലത്തില്‍ പൊതുവേ മണല്‍ കലര്‍ന്നപശിമരാശി മണ്ണ് കാണപ്പെടുന്നു. പാടങ്ങളില്‍ എക്കല്‍ മണ്ണും കായലോരങ്ങളില്‍ചെളിനിറഞ്ഞ മണ്ണും കാണുന്നു. ചവറ വില്ലേജിലെ പട്ടത്താനം ഭാഗത്ത് ഉറപ്പുളളപശിമരാശി മണ്ണ് കാണുന്നു. വെളളത്താല്‍ ചുറ്റപ്പെട്ടതാണ് ചവറ വില്ലേജ്പ്രദേശമെങ്കിലുംതീരപ്രദേശങ്ങള്‍ കുടിവെളളക്ഷാമം അനുഭവപ്പെടുന്ന സ്ഥലങ്ങളാണ്. വില്ലേജിലെചില സ്ഥലങ്ങളില്‍ ഒരിക്കലും വറ്റാത്ത ശുദ്ധജല പ്രവാഹങ്ങള്‍കാണാം. ചവറ വില്ലേജിലെ മേനാമ്പളളി വാര്‍ഡില്‍ ഓലിക്കല്‍ അഥവാ ഇമിപ്പാട്ട്കടവ് എന്നറിയപ്പെടുന്ന കായലോര പ്രദേശത്തുളള നീരുറവ അതിലൊന്നാണ്.കല്‍പ്പോട്ടില്‍ നിന്നും മഴക്കാലത്തും വേനല്‍ക്കാലത്തും ഒരുപോലെനിലയ്ക്കാത്ത ശുദ്ധജലപ്രവാഹം ഇവിടെ കാണാം. വില്ലേജിലെ പടിഞ്ഞാറുഭാഗത്ത് കാണപ്പെടുന്ന ധാതുമണലിന്‍റെ സാന്നിദ്ധ്യം കൊണ്ടുളളഅണുപ്രസരണവും, ടൈറ്റാനിയം ഡൈ ഓക്സൈഡ് പിഗ്മെന്‍റ് പ്ളാന്‍റില്‍നിന്നുമുണ്ടാകുന്ന മലിനീകരണവും ജനങ്ങളുടെ രോഗാതുരതവര്‍ദ്ധിപ്പിക്കുന്നുണ്ട്. ലോഹമണല്‍ സമ്പത്തുകൊണ്ട് അനുഗ്രഹീതമായ നീണ്ടകര, ചവറ, പന്മന വില്ലേജിലെ തീരദേശം, ഇന്‍ഡ്യന്‍ റെയര്‍ എര്‍ത്ത്സ്, കേരള മിനറല്‍സ് ആന്‍ഡ് മെറ്റല്‍സ് എന്നീ സ്ഥാപനങ്ങള്‍ ഇവിടെ സ്ഥാപിച്ചുപ്രവര്‍ത്തിക്കുന്നതിന് വഴിയൊരുക്കിയിട്ടുണ്ട്.